CELEX: 32008R0694
Language: sl
Date: 2008-07-08 00:00:00
Title: Uredba Sveta (ES) št. 694/2008 z dne 8. julija 2008 o spremembi Uredbe (ES) št. 2866/98 glede menjalnega razmerja eura za Slovaško

24.7.2008   
            
            
               SL
            
            
               Uradni list Evropske unije
            
            
               L 195/3
            
         
      UREDBA SVETA (ES) št. 694/2008
   z dne 8. julija 2008
   o spremembi Uredbe (ES) št. 2866/98 glede menjalnega razmerja eura za Slovaško
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 123(5) Pogodbe,
   ob upoštevanju predloga Komisije,
   ob upoštevanju mnenja Evropske centralne banke (1),
   ob upoštevanju naslednjega:
   
               (1)
            
            
               Uredba Sveta (ES) št. 2866/98 z dne 31. decembra 1998 o menjalnih razmerjih med eurom in valutami držav članic, ki sprejmejo euro (2), določa menjalna razmerja od 1. januarja 1999.
            
         
               (2)
            
            
               V skladu s členom 4 Akta o pristopu iz leta 2003 je Slovaška država članica z odstopanjem, kot je opredeljeno v členu 122 Pogodbe.
            
         
               (3)
            
            
               Na podlagi Odločbe Sveta 2008/608/ES z dne 8. julija 2008 v skladu s členom 122(2) Pogodbe o uvedbi enotne valute na Slovaškem 1. januarja 2009 (3) Slovaška izpolnjuje zahtevane pogoje za sprejetje enotne valute, tako da se odstopanje v zvezi s Slovaško odpravi z učinkom od 1. januarja 2009.
            
         
               (4)
            
            
               Uvedba eura na Slovaškem zahteva sprejetje menjalnega razmerja med eurom in slovaško krono. Razmerje se določi na 30,126 slovaških kron za 1 euro, kar ustreza trenutnemu osrednjemu tečaju krone v mehanizmu deviznih tečajev (ERM II).
            
         
               (5)
            
            
               Uredbo (ES) št. 2866/98 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   V členu 1 Uredbe (ES) št. 2866/98 se med menjalni razmerji, ki se uporabljata za slovenski tolar in finsko marko, vstavi naslednja vrstica:
   
      „= 30,1260 slovaških kron,“.
   
   Člen 2
   Ta uredba začne veljati 1. januarja 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. julija 2008
      
         
            Za Svet
         
         
            Predsednica
         
         C. LAGARDE
         
      
   
   
      (1)  Mnenje z dne 3. julija 2008 (še ni objavljeno v Uradnem listu).
   
      (2)  UL L 359, 31.12.1998, str. 1. Uredba, kakor je bila nazadnje spremenjena z Uredbo (ES) št. 1135/2007 (UL L 256, 2.10.2007, str. 2).
   
      (3)  Glej stran 24 tega Uradnega lista.